《和甫自京师至》
宋代·刘敞

过事与日多，欢忧两如梦。安知盈樽酒，此国今宵共。

寸心不如昔，感遇每易动。孤笑破群愁，强颜不为用。

天河转屋角，缺月照梁栋。烬落屡缤纷，良时亦倥偬。

骊驹晨在门，十里起相送。暂醉醒不迟，旧愁来更重。

作者简介：刘敞（1019—1068）北宋史学家、经学家、散文家。字原父，一作原甫，临江新喻荻斜（今属江西樟树）。庆历六年与弟刘攽同科进士，以大理评事通判蔡州，后官至集贤院学士。与梅尧臣、欧阳修交往较多。为人耿直，立朝敢言，为政有绩，出使有功。刘敞学识渊博，欧阳修说他“自六经百氏古今传记，下至天文、地理、卜医、数术、浮图、老庄之说，无所不通；其为文章尤敏赡”，与弟刘攽合称为北宋二刘，著有《公是集》。